Document ID: /fineweb-2-swissfilter-quality_10-filterrobots/filtered/02818.jsonl.gz/93

Nacionalni park Kornati nalazi se među 5 finalista za najbolju europsku filmsku lokaciju, objavila je Europska mreža filmskih komisija (EUFCN). Odluka o uključivanju Kornata među finaliste donesena je zbog filma Murina redateljice Antonete Alamat Kusijanović, koji je ove godine dobio nagradu Zlatna kamera (Camera d’Or) u Cannesu. Glasanje za najbolju lokaciju otvoreno je za javnost putem službene stranice EUFCN-a, a traje sve do 31. siječnja 2022. godine.
Kornati se u finalu izbora natječu s 4 fantastične europske filmske lokacije:
Berlin, Njemačka – za seriju Damin gambit
Dvorac Cahir, Irska – za film Zeleni vitez
Málaga, Španjoska – za seriju Kruna
Stadlandet, Norveška – za film Dina
Glasanje za najbolju europsku lokaciju otvoreno je za javnost putem službene stranice EUFCN-a, a traje sve do 31. siječnja 2022. godine. Pobjednik će biti odabran isključivo na temelju glasova publike.
Svi sudionici glasanja imaju posebnu priliku ući u bubanj za osvajanje nagrade – putovanja na pobjedničku lokaciju.
Nagrada za najbolju lokaciju 2021. bit će uručena najboljoj lokaciji i filmskoj komisiji u veljači 2022. godine u sklopu Europskog filmskog sajma (EFM) u Berlinu.
Nastavkom korištenja naše web stranice, prihvaćate upotrebu kolačića. Kolačiće koristimo kako bismo vam ponudili najbolje internetsko iskustvo. Ako želite znati više o kolačićima Pravila o privatnosti i Opći uvjeti i odredbe kliknite ovdje.Settings
Ok